Diari Oficial de la Generalitat Valenciana


Sumari del DOGV 8407, del 22-10-2018 (2018/9695)

RESOLUCIÓ de 17 d'octubre de 2018, de la Direcció General de Centres i Personal Docent, per la qual es resol la convocatòria de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle, de la Comunitat Valenciana, per al curs escolar 2018-2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8407

Data del DOGV
:   22-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9695


Data del document
:   17-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 17 d'octubre de 2018, de la Direcció General de Centres i Personal Docent, per la qual es resol la convocatòria de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle, de la Comunitat Valenciana, per al curs escolar 2018-2019. [2018/9695]  
  
Per mitjà de l'Ordre 19/2018, de 16 de maig, de la Conselleria d'Educació, Investigació, Cultura i Esport, s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i les escoles infantils municipals de primer cicle de la Comunitat Valenciana (DOGV 8298, 18.05.2018), d'ara en avant, ordre de bases.  
Per mitjà de la Resolució de 6 de juny de 2018, de la Conselleria d'Educació, Investigació, Cultura i Esport, es convoquen les ajudes econòmiques destinades a l'escolarització en els centres autoritzats d'Educació Infantil i les escoles infantils municipals de primer cicle de la Comunitat Valenciana per al curs escolar 2018-2019 (DOGV 8313, 08.06.2018). Amb data 23 de juliol de 2018 (DOGV 8344), es publica la correcció d'errors d'aquesta resolució.  
Per mitjà de la Resolució de 28 de setembre de 2018, de la Conselleria d'Educació, Investigació, Cultura i Esport, s'incrementa l'import màxim que ha de finançar les ajudes convocades mitjançant la Resolució de 6 de juny de 2018, per la qual es convoquen les ajudes econòmiques destinades a l'escolarització a les escoles i els centres d'Educació Infantil de primer cicle de la Comunitat Valenciana per al curs escolar 2018-2019 (DOGV 8395, 02.10.2018).  
Reunida la comissió avaluadora prevista en l'article 4 de l'ordre de bases, i una vegada complit el termini d'esmena de les sol·licituds i després d'avaluar-les, s'ha formulat la proposta de concessió i denegació de les ajudes, d'acord amb els criteris establits en les bases i en la convocatòria corresponent. La Subdirecció General de Centres Docents, com a òrgan instructor del procediment, ha elevat la proposta al director general de Centres i Personal Docent.  
  
De conformitat amb el que estableix l'article 5 de l'ordre de bases, el conseller d'Educació, Investigació, Cultura i Esport delega en el director general de Centres i Personal Docent la facultat de concedir i denegar aquestes ajudes, resolc:  
  
Primer. Beneficiaris  
Concedir les ajudes econòmiques destinades a l'escolarització en els centres autoritzats d'Educació Infantil i les escoles infantils municipals de primer cicle de la Comunitat Valenciana per al curs 2018-2019, convocades per la Resolució de 6 de juny de 2018, de la Conselleria d'Educació, Investigació, Cultura i Esport, a l'alumnat i a les escoles infantils municipals que compleixen els requisits previstos en l'ordre de bases i en la convocatòria d'aquestes ajudes. La relació de beneficiaris es publicarà d'acord amb el que preveu l'apartat nové de la present resolució.  
  
  
Segon. No beneficiaris  
Denegar les ajudes a l'alumnat i a les escoles infantils municipals que, d'acord amb el que preveuen l'ordre de bases i la convocatòria, no poden ser-ne beneficiaris. La relació de l'alumnat i de les escoles infantils municipals que siguen exclosos, amb l'especificació per a cada cas del motiu de la denegació, es publicarà d'acord amb el que preveu l'apartat nové de la present resolució.  
  
Tercer. Crèdit  
L'import total concedit en aquesta resolució ascendeix a 23.212.319,60 euros, distribuït en les anualitats següents:  
- Exercici 2018: la part corresponent als quatre primers mesos del curs escolar 2018-2019 (setembre-desembre de 2018), per un import de 98.788.320,04 ?. El pagament es realitzarà a càrrec de la línia de subvenció S5598000, capítol IV, de la secció, servei, centre gestor i programa 92.19.73.256.73, Ensenyament Primari, prevista en l'actual Llei de pressupostos de la Generalitat.  
- Exercici 2019: la part corresponent als sis mesos següents (gener-juny 2019) del curs escolar 2018-2019, per un import de 58.963.164,56 ?, que quedarà condicionat a l'existència de crèdit pressupostari suficient i adequat per a atendre-la en la Llei de pressupostos de la Generalitat per a l'exercici 2019, de conformitat amb el que preveu la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions.  
  
Quart. Quantia individual de l'ajuda  
Per a l'alumnat de 0 a 3 anys dels centres autoritzats i de l'alumnat de 0 a 2 anys de les escoles infantils municipals, la quantia individual de l'ajuda, determinada d'acord amb els criteris de valoració establits en l'ordre de bases i tenint en compte els imports màxims i mínims d'ajuda mensual per tram previstos en la convocatòria, ascendeix a 47.654.019,00 ?, per a aquest curs escolar 2018-2019, amb el detall següent:  
  
Import mensual corresponent als mesos de setembre de 2018 a juny de 2019 (10 mensualitats)  
  
Tram edat Interval renda per capita - Import mes -  
7-6 0 a 1.999,99 200  
 2.000 a 3.999,99 180  
 4.000 a 5.999,99 150  
 6.000 a 9.999,99 100  
 10.000 a 13.999,99 90  
 Igual o superior a 14.000 70  
4-9 1 a 1.999,99 120  
 2.000 a 3.999,99 90  
 4.000 a 5.999,99 80  
 6.000 a 7.999,99 75  
 Igual o superior a 8.000 70  
3-9 6 a 1.999,99 140  
 2.000 a 5.999,99 105  
 6.000 a 7.999,99 90  
 8.000 a 9.999,99 85  
 Igual o superior a 10.000 80  
  
  
Per al tram de 2 a 3 anys de les escoles infantils municipals, la quantia de l'ajuda ascendeix a 13.410.059,60 ?, corresponent a 447 unitats autoritzades i en funcionament de 2 a 3 anys i 522 alumnes de 2 a 3 anys matriculats en aules mixtes, tot això a la data de finalització de presentació de sol·licituds, segons l'annex en què consten les quantitats assignades a les escoles infantils municipals, que es publicarà en la pàgina web de la Conselleria d'Educació, Investigació, Cultura i Esport.  
  
  
Cinqué. Certificat d'assistència de l'alumnat beneficiari per part dels centres, per a tot el seu alumnat, i de les escoles infantils municipals, per al seu alumnat de 0 a 2 anys  
Els centres autoritzats, per al seu alumnat de 0 a 3 anys, i les escoles infantils municipals, per al seu alumnat de 0 a 2 anys, han de certificar mensualment l'assistència de l'alumnat beneficiari. Aquesta certificació s'ha de fer mitjançant l'aplicació informàtica, en el termini que des de la Subdirecció General de Centres Docents s'indicarà als centres i les escoles infantils municipals.  
  
Sisé. Justificació de l'ajuda de les escoles infantils municipals per al tram de 2 a 3 anys  
Les escoles infantils municipals, per al tram de 2 a 3 anys, emetran un certificat de l'ajuda concedida, segons el model facilitat en la corresponent convocatòria, que ha de signar la persona titular de l'escola municipal o, si escau, de l'empresa concessionària. Aquest certificat, que s'ha de presentar en els mesos de gener i juny, mitjançant l'aplicació informàtica Bo infantil, ha de detallar, per a cada mes del període corresponent, el nombre d'unitats de 2-3 anys autoritzades i en funcionament, i el nombre dels llocs escolars en aules mixtes amb alumnat matriculat de 2-3 anys.  
  
Seté. Justificació d'assistència de l'alumnat de 0 a 3 anys dels centres autoritzats i de l'alumnat de 0 a 2 anys de les escoles infantils municipals per part de les persones responsables legals de l'alumnat beneficiari  
Les persones responsables legals de l'alumnat beneficiari han de justificar mensualment l'assistència al centre o l'escola infantil municipal del seu fill o filla, mitjançant la seua identificació i signatura en el full de justificació mensual d'assistència de l'alumnat, que els serà facilitat pels centres o les escoles infantils municipals. Els centres i les escoles infantils municipals han d'adjuntar aquest document signat a l'aplicació informàtica en el mateix termini indicat en l'apartat cinqué per al certificat d'assistència de l'alumnat beneficiari per part dels centres i les escoles infantils municipals. En cas que no es dispose, per causes justificades, de totes les signatures dels responsables legals de l'alumnat en el full de justificació d'un mes, des de la Subdirecció General de Centres s'obriran períodes extraordinaris per a aportar el full de signatures i així justificar l'assistència.  
  
Huité. Pagament de les ajudes  
L'alumnat beneficiari de 0 a 3 anys en centres autoritzats i el de 0 a 2 anys en escoles infantils municipals rebran l'ajuda mitjançant la deducció del cost mensual del servei d'ensenyament, i la Generalitat l'abonarà directament als centres autoritzats i les escoles infantils municipals on estiga l'alumnat matriculat i, a més, haja assistit.  
  
Les propostes de pagament seran anticipades. Així, en l'exercici 2018 es realitzarà un pagament anticipat corresponent als imports de l'ajuda dels mesos de setembre a desembre de 2018, i en l'exercici 2019 un altre pagament anticipat corresponent a l'import dels mesos de gener a abril de 2019. Al final del curs, es farà el pagament corresponent als mesos de maig i juny de 2019.  
En el cas de regularitzacions produïdes per la certificació dels centres i/o les escoles infantils municipals, aquestes s'inclouran en el pagament de gener per al període de setembre a desembre. En el cas de regularitzacions produïdes per la certificació dels centres i/o les escoles municipals i/o per la justificació d'assistència dels responsables legals de l'alumnat beneficiari, aquestes es realitzaran en el pagament de final de curs.  
Per al tram de 2 a 3 anys de les escoles infantils municipals, les escoles municipals i els concessionaris rebran mensualment l'import proporcional de l'ajuda concedida per a tot el curs escolar. Les propostes de pagament seran anticipades. Així, en l'exercici 2018 es realitzarà un pagament anticipat corresponent als imports de l'ajuda dels mesos de setembre a desembre de 2018, i en l'exercici 2019, un altre pagament anticipat corresponent a l'import dels mesos de gener a abril de 2019. Al final del curs, es farà el pagament corresponent als mesos de maig i juny de 2019.  
En el cas de regularitzacions produïdes per variacions en el nombre d'aules o d'alumnes de 2 a 3 anys en aules mixtes respecte a la resolució definitiva de l'ajuda, aquestes es realitzaran en el mes de gener i a final de curs.  
Si, una vegada revisada la justificació remesa pels centres i les escoles infantils municipals, hi ha discrepàncies, la persona titular de la direcció general competent en matèria de centres docents procedirà a regularitzar la diferència mitjançant la minoració dels pagaments pendents, o, si escau, mitjançant l'inici de l'expedient de reintegrament corresponent.  
  
Nové. Publicació  
De conformitat amb el que preveu l'ordre de bases i la convocatòria, aquesta resolució es publicarà en el Diari Oficial de la Generalitat Valenciana. Les llistes de beneficiaris i no beneficiaris de les ajudes es faran públiques a través de l'aplicació informàtica i en la pàgina web de la Conselleria d'Educació, Investigació, Cultura i Esport en l'URL següent: http://www.ceice.gva.es/ca/web/centros-docentes/ayudas/subvenciones/educacion-infantil-primer-ciclo. Així, les persones sol·licitants podran consultar, de forma individual, la resolució de concessió.  
Els centres, respecte del seu alumnat de 0 a 3 anys i les escoles infantils municipals, respecte del seu alumnat de 0 a 2 anys, disposaran, a través de l'aplicació informàtica, de la resolució relativa a l'alumnat del seu centre i escola municipal, en què es detallaran els beneficiaris, les quantitats de les ajudes concedides i les sol·licituds denegades amb el motiu de la denegació. Una vegada realitzada la publicació d'aquesta resolució en el DOGV, els centres i les escoles municipals comunicaran a les famílies que aquesta ha sigut publicada i que la llista de l'alumnat beneficiari del centre està disponible.  
Les escoles municipals, per al tram de 2-3 anys, disposaran, a través de l'aplicació informàtica de la Conselleria, del detall de l'ajuda concedida per aula de 2-3 anys en funcionament i per alumnat de 2-3 anys matriculat en aules mixtes.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les persones interessades podran presentar potestativament un recurs de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació o a partir de l'endemà del dia en què es notifique la resolució expressa del recurs de reposició o en què aquest s'haja considerat presumptament desestimat.  
  
València, 17 d'octubre de 2018.- El director general de Centres i Personal Docent: José Joaquín Carrión Candel.